วารสารวิชาการเทคโนโลยีอุตสาหกรรม(The Journal Of Industrial Technology)
วารสารวิชาการเทคโนโลยีอุตสาหกรรมเป็นวารสารที่เผยแพร่ความรู้ทางด้านเทคโนโลยีวิศวกรรมศาสตร์ (engineering technology) เช่น วิศวกรรมเครื่องกล วิศวกรรมโยธา วิศวกรรมไฟฟ้าและอิเล็กทรอนิกส์ วิศวกรรมเคมี วิศวกรรมวัสดุ วิศวกรรมการผลิต วิศวกรรมอุตสาหการ วิศวกรรมสิ่งแวดล้อม วิศวกรรมพลังงานและพลังงานทดแทน วิศวกรรมคอมพิวเตอร์และแบบจำลอง รวมถึงสาขาวิชาทางด้านวิทยาศาสตร์ เช่น คณิตศาสตร์ เคมี ฟิสิกส์ ชีววิทยา และวัสดุศาสตร์ จัดทำโดย วิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ ตั้งแต่ ปี พ.ศ. 2548 วารสารวิชาการเทคโนโลยีอุตสาหกรรมเป็นวารสารแบบเปิดที่ตีพิมพ์เผยแพร่บทความวิจัย (research articles) และบทความวิชาการ (academic articles) ภาษาไทยและภาษาอังกฤษ โดยไม่มีการเก็บค่าธรรมเนียมการตีพิมพ์ใด ๆ ในทุกขั้นตอน มีกำหนดการจัดทำปีละ 3 ฉบับ ดังนี้ ฉบับที่ 1 เดือนมกราคม-เมษายน ของทุกปี ฉบับที่ 2 เดือนพฤษภาคม-สิงหาคม ของทุกปี ฉบับที่ 3 เดือนกันยายน-ธันวาคม ของทุกปี วารสารวิชาการเทคโนโลยีอุตสาหกรรมเป็นวารสารที่จัดอยู่ในฐานข้อมูลของศูนย์ดัชนีการอ้างอิงวารไทย (TCI) กลุ่มที่ 1 ด้านวิทยาศาสตร์และเทคโนโลยี โดยมีค่า Thai-Journal Impact Factors (T-JIF) ปี 2561 = 0.094 และมีค่า T-JIF เฉลี่ย 3 ปีย้อนหลัง (ปี 2559-2561) = 0.165 ISSN Print: 1686-9869 (cancellation 1/09/2023), ISSN Online: 2697-5548
ปกวารสาร (cover) - volume 22, issue 1, 2026
กองบรรณาธิการ (Editorial Board) / วัตถุประสงค์ (Objectives) / บทบรรณาธิการ (Editorial Note) / สารบัญ (Table of Contents)
Effect of High Volume Ground Palm Oil Fuel Ash on Properties of Concrete Blocks ผลกระทบของเถ้าปาล์มน้ำมันบดละเอียดปริมาณสูงต่อสมบัติของคอนกรีตบล็อก
งานวิจัยนี้มีวัตถุประสงค์เพื่อศึกษาผลกระทบของเถ้าปาล์มน้ำมันบดละเอียดปริมาณสูงต่อสมบัติของคอนกรีตบล็อก ตามมาตรฐาน มอก. 58-2560 เรื่องผลิตภัณฑ์คอนกรีตบล็อกกลวงไม่รับน้ำหนัก โดยกำหนดอัตราส่วนวัสดุประสานต่อมวลรวมละเอียด (ปูนซีเมนต์+เถ้าปาล์มน้ำมันบดละเอียด : หินฝุ่น) เท่ากับ 1 : 6 โดยน้ำหนัก จำนวน 4 อัตราส่วนผสม คือร้อยละ 0, 50, 60, และ 70 โดยน้ำหนักของวัสดุประสาน ทดสอบกำลังรับแรงอัดที่อายุการบ่ม 7, 28 และ 56 วัน ทดสอบการดูดซึมน้ำ และค่าความหนาแน่น ที่อายุการบ่ม 28 วัน นอกจากนี้ ทำการวิเคราะห์ต้นทุนการผลิต และผลกระทบต่อสิ่งแวดล้อมของคอนกรีตบล็อก ผลการทดสอบแสดงให้เห็นว่า การใช้เถ้าปาล์มน้ำมันบดละเอียดแทนที่ปูนซีเมนต์ในปริมาณร้อยละ 70 โดยน้ำหนักของวัสดุประสาน สามารถพัฒนากำลังอัดได้ถึง 5.02 เมกาปาสคาล หรือคิดเป็นร้อยละ 73 ของคอนกรีตบล็อกที่มีปูนซีเมนต์เป็นวัสดุประสานเพียงอย่างเดียว ที่อายุ 28 วัน ผ่านมาตรฐาน มอก. 58-2560 เรื่องผลิตภัณฑ์คอนกรีตบล็อกกลวงไม่รับน้ำหนัก ในขณะที่คอนกรีตบล็อกที่ผสมเถ้าปาล์มน้ำมันบดละเอียดในปริมาณสูงมีความหนาแน่นเฉลี่ยลดลง ในขณะที่มีค่าการดูดซึมน้ำเพิ่มขึ้น เมื่อมีการแทนที่ปูนซีเมนต์ด้วยเถ้าปาล์มน้ำมันบดละเอียดในปริมาณที่มากขึ้นตามลำดับ นอกจากนี้ยังพบว่า คอนกรีตบล็อกที่ใช้เถ้าปาล์มน้ำมันบดละเอียดแทนที่ปูนซีเมนต์ในปริมาณสูง สามารถลดต้นทุนวัสดุโดยรวม ได้ประมาณร้อยละ 28 ถึง 39 และสามารถลดปริมาณการปล่อยก๊าซคาร์บอนไดออกไซด์ในการผลิตได้มากถึง ร้อยละ 41 ถึง 62 เมื่อเทียบกับคอนกรีตบล็อกที่ใช้ปูนซีเมนต์เป็นวัสดุประสานเพียงอย่างเดียว This research aims to study the effects of high volume ground palm oil fuel ash (GPOFA) on the properties of concrete blocks, following the TISI 58-2560 standard for hollow non-load-bearing concrete masonry blocks. The binder-to-fine aggregate ratio (cement + GPOFA : stone dust) was set at 1 : 6 by weight, with four different mixtures containing 0, 50, 60, and 70 wt% of binder. Compressive strength tests were at curing ages of 7, 28, and 56 days, while water absorption and dry density were tests at 28 days. Additionally, the study analyzed production costs and the environmental assessment of the concrete blocks. The results indicated that replacing 70% of the cement with ground GPOFA wt% of binder, produced compressive strength up to 5.02 MPa or approximately 73% of the concrete blocks with cement as the binder material at 28 days, met the minimum specification of the standard for hollow non-load-bearing concrete masonry blocks (TISI 58-2560). However, concrete blocks with high volume of GPOFA decrease average density and an increase water absorption as the rate of cement replaced by GPOFA increased. Furthermore, using a high volume of GPOFA in concrete blocks reduced overall material costs by approximately 28 - 39% and decreased carbon dioxide emissions during production by up to 42 - 63% compared to concrete blocks made with cement as the binder.
A Data Management Framework and Mathematical Model for Worker Allocation Considering Skills and Upskilling in the Sewing Department of the Garment Industry
อุตสาหกรรมเครื่องนุ่งห่มโดยเฉพาะในแผนกเย็บเสื้อผ้าของโรงงานแบบผลิตตามคำสั่ง (Made-to-Order Manufacturing) ต้องเผชิญกับความหลากหลายของรูปแบบผลิตภัณฑ์และการเปลี่ยนแปลงบ่อยครั้ง ผู้ผลิตรายย่อยในอุตสาหกรรมเครื่องนุ่งห่มไทยหลายรายไม่มีเครื่องมือหรือวิธีการจัดสรรงานอย่างเป็นระบบ การตัดสินใจมักขึ้นกับประสบการณ์ของหัวหน้างานเป็นหลัก ส่งผลให้คุณภาพการตัดสินใจขึ้นกับบุคคล การจัดสรรงานสำหรับอุตสาหกรรมนี้นอกจากจะต้องจัดสรรงานให้ผลิตทันแล้วยังต้องจัดสรรงานโดยคำนึงถึงการหมุนเวียนการทำงานเพื่อให้พนักงานมีทักษะเพิ่มขึ้น ทำงานเร็วขึ้น และทำงานทดแทนกันได้ งานวิจัยนี้มีวัตถุประสงค์ที่จะพัฒนากรอบการจัดการข้อมูลและตัวแบบทางคณิตศาสตร์สำหรับการจัดสรรพนักงานที่คำนึงถึงทักษะและการเพิ่มพูนทักษะสำหรับแผนกเย็บในอุตสาหกรรมเครื่องนุ่งห่ม กรอบการจัดการข้อมูลจะทำให้พนักงานมีแนวทางการจัดเก็บและใช้ข้อมูลอย่างเป็นระบบ และตัวแบบทางคณิตศาสตร์จะถูกนำไปประยุกต์ใช้ร่วมกับชุดเครื่องมือสำหรับหาคำตอบที่ดีที่สุด (Optimization Solver) กรอบการจัดการข้อมูลและตัวแบบทางคณิตศาสตร์ที่พัฒนาขึ้นถูกนำไปทดสอบใช้งานกับข้อมูลจริงของโรงงานและมีการจำลองข้อมูลเพิ่มเติมเพื่อวิเคราะห์ตัวแบบทางคณิตศาสตร์ ผลการทดสอบแสดงให้เห็นว่ากรอบการจัดการข้อมูลให้ข้อมูลที่เพียงพอต่อการตัดสินใจจัดสรรและหมุนเวียนพนักงานและตัวแบบทางคณิตศาสตร์สามารถหาคำตอบที่ดีที่่สุดได้ภายในกรอบเวลาการทำงานจริงที่เหมาะสม The garment industry, particularly the sewing departments of made-to-order manufacturing factories, faces constant diversity and frequent changes in product designs. Many small-scale garment manufacturers in Thailand lack systematic tools or methods for task assignment; allocations are often made based on the personal experience of supervisors, resulting in subjective and inconsistent outcomes. In this industry, task allocation must not only ensure timely production but also promote task rotation to enhance the worker skills, improve work speed, and enable workforce flexibility through substitution. This study aims to develop a data management framework and mathematical model for skill-based worker assignment and skill enhancement in sewing departments of the garment industry. The data management framework provides a systematic approach for collecting and utilizing worker-related data, while the mathematical model is designed to be implemented with optimization tools for deriving optimal solutions. The proposed framework and model were tested using real-world data collected from a garment factory and supplemented with simulated data to assess the performance of the mathematical model. The experimental results demonstrate that the data framework effectively supports decision-making in worker assignment and rotation, and the mathematical model is capable of solving the optimal solutions within a real working timeframe.
Development of Workholding Fixture for Cycle Time Reduction in Flywheel Pulley Drilling on CNC Milling Machine การพัฒนาอุปกรณ์จับยึดชิ้นงานเพื่อลดเวลาการผลิตในงานเจาะลูกล้อบนเครื่องกัดซีเอ็นซี
งานวิจัยครั้งนี้มีวัตถุประสงค์เพื่อออกแบบและพัฒนาอุปกรณ์จับยึดที่เหมาะสมกับชิ้นงานลูกล้อในกระบวนการเจาะด้วยเครื่องกัด CNC โดยมุ่งเน้นการลดรอบเวลาในการทำงานและเพิ่มอัตราการผลิตของบริษัทกรณีศึกษา การดำเนินงานวิจัยใช้การวิเคราะห์ปัญหาจากแผนภาพทำไม-ทำไม แผนภูมิมือซ้าย-มือขวา เพื่อนำไปสู่การปรับปรุงกระบวนการตามหลักการ ECRS ผลการศึกษาพบว่า ปัญหาเกิดขึ้นจากการใช้หัวจับสามปากซึ่งสามารถจับยึดชิ้นงานได้ครั้งละหนึ่งชิ้นต่อรอบการทำงาน จึงได้มีการออกแบบและสร้างอุปกรณ์จับยึดชิ้นงานที่สามารถรองรับการผลิตได้ครั้งละ 9, 12 และ 16 ชิ้นต่อรอบการทำงาน หลังการทดสอบการผลิตลูกล้อ 12 ชิ้น พบว่าค่าความคลาดเคลื่อนของตำแหน่งรูเจาะไม่เกิน 0.02 มิลลิเมตร พิกัดขนาดรูเจาะเท่ากับ +0.020 มิลลิเมตร และพิกัดเพลาเท่ากับ –0.004 มิลลิเมตร และไม่พบชิ้นงานเสีย รอบเวลาการทำงานเฉลี่ยลดลงจาก 43.55 วินาทีต่อชิ้น เหลือ 42.53 วินาทีต่อชิ้น ส่งผลให้อัตราผลิตเพิ่มขึ้นจาก 82.66 ชิ้นต่อชั่วโมง เป็น 84.65 ชิ้นต่อชั่วโมง คิดเป็นการเพิ่มขึ้นร้อยละ 2.40 การวิเคราะห์ต้นทุนพบว่า ปริมาณการผลิตขั้นต่ำที่ทำให้กระบวนการเจาะรูชิ้นงานลูกล้อคุ้มทุนคือ 257 ชุดต่อปี This research sought to develop and construct a suitable fixture for flywheel workpieces during the drilling process using a CNC milling machine, focusing on reducing cycle time and enhancing the manufacturing productivity of the case organization of the study. The research technique employed problem analysis with Why-Why Analysis and Left and Right Hand Charts to facilitate process enhancement grounded in the ECRS principle. The research found that the present problem resulted from the use of a three-jaw chuck, which could hold only a single workpiece every cycle. A new fixture was designed and manufactured to accommodate 9, 12, and 16 workpieces each cycle. Experimental findings from drilling 12 flywheel workpieces indicated that the hole position tolerance did not surpass 0.02 millimeters, the hole size tolerance is +0.020 millimeters, and the shaft tolerance is -0.004 millimeters, and no defective workpieces were detected. The average cycle time decreased from 43.55 seconds per piece to 42.53 seconds per piece, leading to an increase in the manufacturing productivity from 82.66 pieces per hour to 84.65 pieces per hour, representing an enhancement of 2.40%. The break-even analysis indicated that the minimum production volume required for the flywheel drilling process to be cost-effective is 257 sets per year.
Effect of Sea Water on Compressive Strength and Elastic Modulus of Concrete Portland Cement Type V Containing Ground Palm Oil Fuel Ash
งานวิจัยนี้มีวัตถุประสงค์เพื่อศึกษาผลกระทบของน้ำทะเลต่อกำลังอัด และโมดูลัสยืดหยุ่นของคอนกรีตผสมเถ้าปาล์มน้ำมันบดละเอียด (GPOFA) แทนที่ปูนซีเมนต์ปอร์ตแลนด์ประเภทที่ 5 (SRC) ในอัตราส่วนการแทนที่ร้อยละ 30 40 และ 50 โดยน้ำหนักของวัสดุประสาน (30GPOFA, 40GPOFA และ 50GPOFA) โดยแช่น้ำทะเลหลังจากถอดแบบ 24 ชั่วโมง เพื่อให้สอดคล้องกับสภาะแวดล้อมทะเลจริง กำหนดปริมาณวัสดุประสานเท่ากับ 560 กก./ม.3 และควบคุมอัตราส่วนน้ำต่อวัสดุประสาน (W/B) เท่ากับ 0.28 ทดสอบกำลังรับแรงอัด ที่อายุ 7 28 และ 60 วัน ทดสอบโมดูลัสยืดหยุ่นของคอนกรีต ที่อายุ 28 และ 60 วัน และวิเคราะห์ผลกระทบต่อสิ่งแวดล้อมของคอนกรีต ผลการศึกษาแสดงให้เห็นว่า คอนกรีต 30GPOFA สามารถพัฒนากำลังอัดที่อายุ 60 วัน เท่ากับ 459.61 กก./ซม.2 หรือร้อยละ 88 ของคอนกรีตควบคุมที่ใช้ SRC เป็นวัสดุประสานเพียงอย่างเดียว (คอนกรีต CT-SRC) นอกจากนี้พบว่าคอนกรีตที่ใช้ GPOFA แทนที่ SRC ไม่ส่งผลต่อโมดูลัสยืดหยุ่น และสามารถช่วยลดปริมาณการปล่อยก๊าซคาร์บอนไดออกไซต์ ร้อยละ 24-40 เมื่อเทียบกับคอนกรีต CT-SRC สามารถสรุปได้ว่า GPOFA มีศักยภาพในการเป็นวัสดุปอซโซลานที่ดีในสภาวะแวดล้อมทะเล อย่างไรก็ตามอัตราส่วนที่เหมาะสมไม่ควรเกินร้อยละ 30-40 เพื่อรักษาความแข็งแรง และส่งเสริมความยั่งยืนด้านสิ่งแวดล้อม This study investigates the effects of seawater exposure on the compressive strength and elastic modulus of concrete incorporating ground palm oil fuel ash (GPOFA) as a partial replacement for Type V Portland cement (SRC). GPOFA was used at 30%, 40%, and 50% by weight of binder. All specimens were cured in seawater 24 hours after demolding to simulate marine conditions. The binder content was fixed at 560 kg/m³ with a constant water-to-binder ratio of 0.28. Compressive strength was tested at 7, 28, and 60 days, and elastic modulus at 28 and 60 days. Results showed that 30% GPOFA replacement achieved 459.61 kg/cm² compressive strength at 60 days (approximately 88% of the control), with minimal impact on elastic modulus. Additionally, GPOFA use reduced CO₂ emissions by 24–40% compared to the control mix. GPOFA shows promise as a sustainable pozzolanic material for concrete in marine environments, with an optimal replacement level of 30–40% to balance performance and environmental benefits.
Enhancing Packaging Transport Efficiency Using Low-Cost Karakuri Kaizen Automation Mechanism
งานวิจัยนี้มีวัตถุประสงค์เพื่อออกแบบและพัฒนาระบบขนส่งบรรจุภัณฑ์อัตโนมัติต้นทุนต่ำตามหลักการคาราคุริไคเซ็น (Karakuri Kaizen) (แนวคิดการผลิตแบบลีนตามต้นแบบญี่ปุ่น) เพื่อเพิ่มประสิทธิภาพการผลิต และวิเคราะห์ความคุ้มค่าทางเศรษฐศาสตร์สำหรับวิสาหกิจขนาดกลางและขนาดย่อม (SMEs) โดยดำเนินการทดลองเพื่อหาค่าพารามิเตอร์ที่เหมาะสมที่สุดจากการปรับเปลี่ยนองศาความลาดเอียงของรางเลื่อน ที่ระดับ 9, 11 และ 13 องศา ผลการศึกษาพบว่าที่ระดับความลาดเอียง 9 องศา ให้ประสิทธิภาพการทำงานสูงสุด เมื่อนำระบบต้นแบบที่พัฒนาขึ้นไปประยุกต์ใช้จริง พบว่าสามารถเพิ่มอัตราการผลิตในกระบวนการทำงานจาก 102.20 แพ็คต่อชั่วโมง เป็น 275.00 แพ็คต่อชั่วโมง คิดเป็นประสิทธิภาพการผลิตที่เพิ่มขึ้น 1.69 เท่า อีกทั้ง ผลการทดสอบทางสถิติยังยืนยันว่าประสิทธิภาพการทำงานระหว่างระบบเดิมและระบบที่พัฒนาขึ้นมีความแตกต่างกันอย่างมีนัยสำคัญ (p < 0.05) นอกจากนี้ การวิเคราะห์ความคุ้มค่าทางเศรษฐศาสตร์พบว่ามีจุดคุ้มทุนอยู่ที่ 50 วันทำงาน ซึ่งแสดงให้เห็นว่าระบบที่นำเสนอนี้เป็นแนวทางที่คุ้มค่าต่อการลงทุนเพื่อเพิ่มประสิทธิภาพ ด้านโลจิสติกส์ในอุตสาหกรรมการผลิต The objective of this research was to design and develop a low-cost automated packaging transport system based on Karakuri Kaizen principles (a Japanese lean manufacturing approach) to enhance production efficiency and to analyze the economic feasibility for Small and Medium-sized Enterprises (SMEs). The experimental design involved determining the optimal parameter by varying the inclination angles of the gravity conveyor at 9, 11, and 13 degrees. The results indicated that the 9-degree inclination yielded the highest operational performance. The implementation of the developed prototype significantly increased the production rate from 102.20 packs per hour to 275.00 packs per hour, representing a 1.69-fold increase in productivity. Furthermore, statistical analysis confirmed a significant difference in operational performance between the traditional and the developed systems (p < 0.05). Additionally, the economic feasibility analysis revealed a break-even point of 50 working days, demonstrating that the proposed system is a cost-effective investment for enhancing logistics efficiency in the manufacturing industry.
QFD-guided design of a Web-Based DSS Prototype for Sustainable Waste Management in Thailand
This study applied the Quality Function Deployment (QFD) method to translate stakeholder opinions and needs into technical features for developing a prototype web-based Decision Support System (DSS). In Thailand, municipal solid waste (MSW) and construction and demolition (C&D) waste are still difficult to manage, because the rapid growth of cities keeps increasing waste volume and straining local systems. The Decision Support System was created mainly to support local government organizations (LGOs) in making decisions that are more transparent and practical for real operation. Accessibility and usability were carefully checked under WCAG 2.1 standards by using the WAVE tool. The test results showed full compliance with accessibility criteria. A satisfaction survey among 25 experts reported an average score of 4.35 (SD = 0.56) and a satisfaction index of 87 % and 0 accessibility errors, showing strong acceptance. The results indicate that user involvement and simple design are important for future system adoption and for promoting Thailand’s Bio-Circular-Green (BCG) economy toward circular and sustainable waste management.
Investigation of Paddy Drying in a Curvilinear Impinging Stream Drying System Using Computational Fluid Dynamics การศึกษาการอบแห้งข้าวเปลือกในระบบอบแห้งกระแสชนแบบแนวโค้งด้วยพลศาสตร์ของไหลเชิงคำนวณ
งานวิจัยนี้มีวัตถุประสงค์เพื่อศึกษาการจำลองการอบแห้งข้าวเปลือกในระบบอบแห้งกระแสชนแบบแนวโค้ง ทั้งนี้อาศัยวิธีพลศาสตร์ของไหลเชิงคำนวณ ในการศึกษานี้แบบจำลอง 3 มิติที่สภาวะคงตัวถูกใช้คำนวณคุณลักษณะการอบแห้งในเครื่องอบแห้งกระแสชนแบบแนวโค้ง การแก้สมการในเฟสของแก๊สและของแข็งใช้ระเบียบวิธี Eulerian และ Lagrangian ตามลำดับ ซึ่งแบบจำลองใช้ทำนายผลกระทบของตัวแปรต่างๆ ได้แก่ ความเร็วของแก๊สขาเข้าที่ 25 m/s อุณหภูมิของแก๊สขาเข้าที่ 70 90 และ 110 °C และอัตราการป้อนของข้าวเปลือกที่ 20 35 และ 56 kg/h ที่ส่งผลต่อค่าเวลาเฉลี่ยที่ข้าวเปลือกอยู่ในระบบ ความชื้นเฉลี่ยของข้าวเปลือกและอัตราการระเหยน้ำเชิงปริมาตร โดยผลการจำลองถูกนำมาเปรียบเทียบกับข้อมูลการทดลอง จากการศึกษาพบว่า แบบจำลองสามารถให้ผลการทำนายค่าเวลาเฉลี่ยที่ข้าวเปลือกอยู่ในระบบ และค่าความชื้นเฉลี่ยสุดท้ายใกล้เคียงกับผลการทดลองที่มีความคลาดเคลื่อนไม่เกิน ±6% การลดลงของความชื้นของข้าวเปลือกขึ้นอยู่กับอุณหภูมิของแก๊สและอัตราการป้อนข้าวเปลือก อัตราการระเหยน้ำเชิงปริมาตรสูงสุดมีค่าเท่ากับ 62.72 kgwater/m3h ที่ความเร็วของแก๊สขาเข้า 25 m/s อุณหภูมิของแก๊สขาเข้า 110 °C และอัตราการป้อนของข้าวเปลือก 56 kg/h และจากผลการจำลองพบว่า อัตราการป้อนข้าวเปลือกที่เหมาะสมกับระบบอบแห้งกระแสชนแบบแนวโค้งนี้มีค่าประมาณ 80 kg/h. This research was to investigate the simulation of paddy drying in a curvilinear impinging stream drying system by computational fluid dynamics. In this study, a three-dimensional steady-state model was used to calculate the drying characteristics in a curvilinear impinging stream dryer. The gas and solid phase equations were solved using the Eulerian and Lagrangian methods, respectively. The model was used to simulate the effects of various parameters including inlet air velocity of 25 m/s, inlet drying air temperatures of 70, 90 and 110 ºC, paddy feed rate of 25, 35 and 56 kg/h on the paddy mean residence time, paddy mean moisture content and volumetric evaporation rate. Simulated results were compared with experimental data. The results showed that the model could predict the paddy mean residence time and paddy mean moisture content were close to the experimental results within ±6%. The simulated results revealed that the moisture reduction rate of the paddy depended both on the inlet drying air temperature and paddy feed rate. The maximum volumetric water evaporation rate was 62.72 kgwater/m3h when using inlet air velocity of 25 m/s, inlet drying air temperatures of 110 ºC and paddy feed rate of 56 kg/h. Based on the simulated results, the optimum paddy feed rate of this curvilinear impinging stream drying system was around 80 kg/h.
Development of a Microcontroller-Based Data Logger for Consolidation Testing การพัฒนาเครื่องบันทึกผลการทดสอบการอัดตัวคายน้ำโดยใช้ไมโครคอนโทรลเลอร์
การศึกษานี้เป็นการศึกษาพัฒนาเครื่องบันทึกผลสำหรับการทดสอบการอัดตัวคายน้ำของดินเหนียวในห้องปฏิบัติการ เซ็นเซอร์วัดระยะที่ใช้งานในอุตสาหกรรมถูกนำมาใช้เพื่อวัดระยะทรุดตัวของดินขณะทำการทดสอบการอัดตัวคายน้ำ สัญญาณแอนะล็อกที่ได้จากเซ็นเซอร์วัดระยะในรูปของแรงดันไฟฟ้าจะถูกปรับปรุงและแปลงเป็นสัญญาณดิจิตอลด้วยวงจรปรับปรุงสัญญาณราคาถูก ไมโครคอนโทรลเลอร์และวงจรอิเล็กทรอนิกส์ทำงานร่วมกับคำสั่งภาษา C++ ใช้สำหรับการประมวลผลเพื่อแสดงและบันทึกผลจากการทดสอบ ความแม่นยำของการวัดด้วยเซ็นเซอร์ถูกสอบเทียบก่อนใช้งาน การทดสอบอัดตัวคายน้ำหนึ่งมิติของดินเหนียวปั้นใหม่แบบการเพิ่มน้ำหนักกดทับถูกใช้เพื่อการเปรียบเทียบความน่าเชื่อถือของผลการทดลอง การทรุดตัวในระหว่างการทดสอบที่ได้จากอุปกรณ์มาตรฐานและเครื่องบันทึกที่พัฒนาในการศึกษาครั้งถูกนำมาเปรียบเทียบกัน คุณสมบัติเอกลักษณ์ของดินเหนียวถูกใช้เพื่อเปรียบเทียบผลการทดสอบทั้งสอง ผลการศึกษาแสดงให้เห็นว่าการพัฒนาเครื่องมือตรวจวัดจากอุปกรณ์ที่มีราคาถูกสามารถให้ผลการทดสอบที่น่าพอใจ มีความน่าเชื่อถือของข้อมูลสำหรับใช้ในการนำไปวิเคราะห์คุณสมบัติการอัดตัวคายน้ำของดินได้ This study aims to develop a data logger for consolidation testing of clay soil in the laboratory. During the test, an industrial-grade displacement transducer was employed to measure the settlement of the soil sample. Analog signals from sensors were amplified and converted into digital signals using a low-cost conditioning module. Microcontroller-Based System programmed in C++ were developed to indicate and acquire the testing data. The sensor was calibrated with reference dial gauge before use. The one-dimensional consolidation testing by incremental loading was carried out on reconstituted clay using both dial gauge and the developed sensor. The settlement of clay measured during each test was compared. The unique consolidation properties of clay were used to validate the result. The results showed that the data logger developed in this study provides reliable and useful data for analyzing the consolidation characteristic of soil
Predicting Micro-Crack Formation in XLPE Main Cables of Educational Building Power Systems Using Real-Time Three-Phase Current Data Analysis การทำนายการเกิดไมโครแครกในสายเมน XLPE ของระบบไฟฟ้า อาคารเรียนโดยใช้การวิเคราะห์ข้อมูลกระแสสามเฟสแบบเรียลไทม์
งานวิจัยนี้มุ่งทำนายการเกิดไมโครแครก (Micro-Crack) ในสายเมนหลักชนิด XLPE ของระบบไฟฟ้าอาคารเรียนช่างอุตสาหกรรม มทร.ศรีวิชัย โดยใช้การวิเคราะห์ข้อมูลกระแสไฟฟ้าแบบเรียลไทม์สามเฟส (A, B, C) ระยะเวลา 7 เดือน รวมกว่า 60,000 จุดข้อมูล จากระบบ IoT Monitoring เพื่อประเมินความสัมพันธ์ระหว่างพฤติกรรมโหลด ความไม่สมดุล และการเสื่อมสภาพของสายเมนหลัก การเตรียมข้อมูลประกอบด้วยการทำความสะอาด การปรับช่วงเวลาให้เท่ากันทุก 5 นาที และการสร้างหน้าต่างเวลารายวันและรายสัปดาห์สำหรับการคำนวณเชิงสถิติ ผลการวิเคราะห์พบว่า Phase B มีค่ากระแสเฉลี่ยสูงสุดที่ 7.41 ± 2.28A (มกราคม 2568) และเป็นเฟสเด่นต่อเนื่องตลอดการวัด ส่วนดัชนีความไม่สมดุลโหลด (LUI) เพิ่มจาก 8.45% ในเดือนธันวาคม 2567 เป็น 13.05% ในเดือนกุมภาพันธ์ 2568 แสดงถึงภาวะไม่สมดุลระดับปานกลางถึงสูง พลังงานสะสม I² เพิ่มขึ้นจาก 1.82×10³ เป็น 3.71×10³A²·day (+104%) ในช่วงเดือนแรกแสดงการเร่งของความเค้นทางความร้อน ผลการวิเคราะห์สหสัมพันธ์พบค่าสัมประสิทธิ์สูงระหว่าง LUI และ I² (r = 0.89) บ่งชี้ถึงความเชื่อมโยงของความไม่สมดุลและความร้อนสะสม การสร้างแบบจำลองทำนายใช้ Logistic Regression และ LSTM เพื่อคำนวณค่าความน่าจะเป็นของการเกิดไมโครแครก ในช่วงเวลา t พบช่วงความเสี่ยงสูงในเฟส B ช่วงวันที่ 1-10 มกราคม 2568 ซึ่งสอดคล้องกับการเพิ่มขึ้นของโหลดเฉลี่ย +9.7% ตามจุดเปลี่ยน CP1 ผลลัพธ์ยืนยันว่าการวิเคราะห์กระแสสามเฟสแบบเรียลไทม์สามารถสะท้อนการเสื่อมของฉนวน XLPE ได้อย่างมีประสิทธิภาพ และสามารถพัฒนาเป็นระบบบำรุงรักษาเชิงคาดการณ์ (Predictive Maintenance) เพื่อยืดอายุการใช้งาน สายเมนหลัก ลดความเสี่ยงการล้มเหลว และเพิ่มประสิทธิภาพการจัดการพลังงานในระยะยาว This study presents a predictive approach for detecting micro-crack formation in XLPE main cables of an educational building power system using real-time three-phase current data collected over seven months (>60,000 samples) via an IoT monitoring system. After data cleaning and 5-minute resampling, statistical and temporal analyses revealed that Phase B consistently carried the highest load (7.41 ± 2.28 A in January 2025), while the Load Unbalance Index (LUI) rose from 8.45% to 13.05%, reflecting moderate imbalance. Cumulative thermal energy (I²) increased by 104%, with a strong correlation to LUI (r = 0.89). Logistic Regression and LSTM models estimated the probability of micro-crack occurrence , identifying a high-risk period in early January 2025 corresponding to a +9.7% current surge. The results confirm that real-time current analysis effectively indicates early XLPE insulation degradation and supports predictive maintenance for improved system reliability and energy management.
Feasibility Study on Technical, Economic, and Environmental Aspects of Synthetic Diesel Production from Natural Gas throughout Its Life Cycle
งานวิจัยนี้ศึกษาความเป็นไปได้ทางเทคนิค เศรษฐศาสตร์ และสิ่งแวดล้อมของการผลิตดีเซลสังเคราะห์ 2,500 bbl/d โดยใช้กระบวนการออโตเทอร์มัลรีฟอร์มมิงควบคู่กับฟิชเชอร์-โทรปส์ โดยเปรียบเทียบสองแนวทางการจัดการพลังงาน (1) ปล่อยพลังงานส่วนเกินทิ้ง และ (2) นำพลังงานส่วนเกินกลับมาใช้ ผลการวิเคราะห์พบว่ากรณีที่ 2 ลดการใช้ทรัพยากรอย่างมีนัยสำคัญ ได้แก่ น้ำหล่อเย็น 8,948,042 kg/d ความร้อน 2,241 MMBtu/d และไฟฟ้า 784,662 kWh/d เมื่อเทียบกับกรณีแรก ซึ่งต้องพึ่งพาพลังงานภายนอกสูงกว่า นอกจากนี้ กรณีที่สองให้ผลตอบแทนทางเศรษฐศาสตร์สูงกว่า โดยมี ROI 13.66%, IRR 13.81% ต่อปี, NPV 65 ล้านดอลลาร์สหรัฐ และระยะคืนทุนสั้นกว่าที่ 6 ปี 10 เดือน การจัดการพลังงานอย่างมีประสิทธิภาพยังช่วยลดผลกระทบสิ่งแวดล้อม เช่น ความเป็นพิษก่อมะเร็งต่อสุขภาพมนุษย์ ความขาดแคลนทรัพยากรฟอสซิล และภาวะโลกร้อน งานวิจัยนี้ชี้ให้เห็นถึงศักยภาพของการพัฒนากระบวนการผลิตเชื้อเพลิงสะอาด เพื่อสนับสนุนเป้าหมายพลังงานยั่งยืนและลดการปล่อยก๊าซเรือนกระจกของประเทศไทย This study evaluates the technical, economic, and environmental feasibility of producing 2,500 bbl/d of synthetic diesel from natural gas via autothermal reforming coupled with the Fischer–Tropsch process. Two energy management approaches were compared: (1) releasing excess energy and (2) recovering excess energy for reuse. Results show that the second strategy significantly reduces resource consumption, including cooling water (8,948,042 kg/d), heat (2,241 MMBtu/d), and electricity (784,662 kWh/d), compared with the first strategy, which relies heavily on external energy. Moreover, the recovery strategy delivers superior economic performance, with a ROI of 13.66%, IRR of 13.81% per year, NPV of USD 65 million, and a payback period of 6 years and 10 months. Efficient energy management also mitigates environmental impacts, particularly human toxicity, fossil resource scarcity, and global warming. The study highlights the potential of clean fuel production processes to support sustainable energy goals and reduce greenhouse gas emissions in Thailand.
Design and Experimental Study of a Prototype Device for Low-Temperature Hot Air Generation Using Atmospheric Plasma for Drying and Fungal Decontamination of Thai Herbs
งานวิจัยนี้นำเสนอการพัฒนาเครื่องต้นแบบสำหรับสร้างลมร้อนอุณหภูมิต่ำที่มีฤทธิ์ต้านเชื้อจุลินทรีย์ด้วยกระบวนการดิสชาร์จพลาสมาที่ความดันบรรยากาศ เพื่อใช้ในการอบแห้งสมุนไพรควบคู่กับการลดการปนเปื้อนของเชื้อราในขั้นตอนเดียว ระบบประกอบด้วยชุดสร้างความร้อนพร้อมด้วยอนุภาคออกฤทธิ์จากแผ่นอิเล็กโทรดผลิตพลาสมา ร่วมกับระบบการหมุนเวียนลมร้อน ผลทดสอบพบว่าเครื่องต้นแบบเพิ่มอุณหภูมิในระบบจาก 24 °C เป็น 34 °C ด้วยการใช้อิเล็กโทรดเพียงแผ่นเดียว โดยมีอุณหภูมิบนพื้นผิวอิเล็กโทรดประมาณ 53 °C ผลการใช้งานลดความชื้นในสมุนไพรกระชายหั่นได้ 16.6% ใน 40 นาที และลดความชื้นในขิงหั่นได้ 10.53% ใน 60 นาที ในด้านประสิทธิภาพลดเชื้อราบนพื้นผิวกระชาย ลดจำนวนเชื้อรารวมจากระดับเริ่มต้นเหลือ 0.8% ถึง 7.5% ซึ่งแสดงศักยภาพของระบบในการผสานอบแห้งและลดปนเปื้อนเชื้อจุลินทรีย์ได้อย่างมีประสิทธิภาพ ผลวิจัยชี้ว่าเครื่องต้นแบบเหมาะสำหรับสมุนไพรหรือเมล็ดพันธุ์มูลค่าสูงที่ต้องการวิธีอบแห้งด้วยลมร้อนอุณหภูมิต่ำควบคู่กับการรักษาความปลอดภัยด้านจุลินทรีย์ ซึ่งสามารถช่วยเพิ่มมูลค่าและยกระดับคุณภาพผลิตภัณฑ์สมุนไพรของไทย This study presents the design and experimental evaluation of a prototype system for generating low-temperature hot air integrated with atmospheric-pressure plasma for simultaneous herbal drying and fungal decontamination. The system combines a heat generation module with plasma-induced reactive species and a controlled hot-air circulation mechanism. Experimental results demonstrate that the prototype increased the internal air temperature from 24 °C to 34 °C using a single electrode, with an electrode surface temperature of approximately 53 °C. Drying experiments indicate that the system reduced the moisture content of sliced fingerroot by 16.6% within 40 minutes and sliced ginger by 10.53% within 60 minutes. In terms of antifungal performance, the total mold count on fingerroot surfaces was reduced to 0.8-7.5% of the initial contamination level. These results confirm the capability of the proposed system to simultaneously achieve moisture reduction and microbial decontamination within a single process. The developed prototype is particularly suitable for high-value herbs or seeds requiring low-temperature drying to preserve bioactive compounds while ensuring microbial safety, indicating strong potential for value-added processing in Thai herbal applications.
Natural Heat Convection Analysis on Boundary layer and Apply Utilization to Inclined Solar Collector
Natural convection heat transfer driven by solar energy is a sustainable and environmentally friendly method for drying agricultural products, representing a critical mechanism in various solar dryer applications (free energy). This study experimentally investigates the laminar natural convection heat flow along an inclined solar collector under conditions approximating steady-state operation during peak sunlight hours. The research evaluates the velocity and temperature distributions on an inclined glass plate based on the development of thermal boundary layers. In addition to the limiting cases of flow adjacent to surfaces. Results indicate that the natural convection heat transfer coefficient ranges from 5.2 to 6.6 W/m2°C, while the collected heat energy ranges from 150 to 610 J/s, achieving a collector efficiency between 23.9% and 38.3%. The dry air flow rate was observed to be between 0.016 and 0.024 m3/s during daylight hours (local time). Under a fixed solar collector tilt angle of 25° and solar irradiation ranging from 217.8 W/m2 to 552.7 W/m2, the average Nusselt and Rayleigh numbers were determined to be 221.7 and 6.7x109, respectively. Finally, load tests demonstrated a drying rate ranging from 0.07 to 1.45 kg/hr, which varied significantly based on local climatic conditions and the time of day.
The Design and Development of the Optimal Passive Micromixer to Accommodate a Wide Range of Flow Rates การออกแบบและพัฒนาไมโครมิกเซอร์แบบพาสซีฟที่ดีที่สุดสำหรับการรองรับอัตราการไหลที่หลากหลาย
งานวิจัยนี้เป็นการศึกษาการออกแบบและพัฒนาอุปกรณ์ไมโครมิกเซอร์แบบพาสซีฟ เพื่อเพิ่มประสิทธิภาพการผสมของไหลในระดับไมโครลิตรและนาโนลิตร โดยมุ่งเน้นการปรับปรุงโครงสร้างช่องทางไหลให้สามารถรองรับอัตราการไหลที่หลากหลาย โดยไม่ทำให้ประสิทธิภาพการผสมลดลง โดยได้ทำการออกแบบและสร้างไมโครมิกเซอร์แบบช่องทางคดเคี้ยวที่มีร่องเสริมโดยใช้หลักการการออกแบบและการทดลอง เพื่อหาวิธีการสร้างลวดลายที่ดีที่สุด กำหนดปัจจัยที่ส่งผลกับความคมชัดของลวดลายโครงสร้างบนสารไวแสง Photoresist ค่าพลังงาน (Dose), ระยะความสูง Stage Z และเวลาในการล้างสารไวแสง (Develop) พบว่าปัจจัยที่ส่งผลต่อการสร้างโครงสร้างมากที่สุดคือ ระยะความสูง Stage Z โดยมีความน่าเชื่อถือของข้อมูลที่ 99.82 %จากนั้นทำการทดสอบและเปรียบเทียบประสิทธิภาพการผสมของอุปกรณ์ไมโครมิกเซอร์แบบเดิม โดยทำการทดลองจริงที่สามารถทำการทดสอบอัตราการไหลได้มากสุดที่ 50 µL/min โดยพบว่าไมโครมิกเซอร์ที่พัฒนาขึ้นนี้มีประสิทธิภาพการผสมสูงสุดที่ 99.80% ที่อัตราการไหลต่ำสุด 1 µL/min โดยอัตราการไหลที่สูงขึ้นได้แก่ 10, 25และ 50 µL/min จะทำให้ประสิทธิภาพการผสมลดลงเล็กน้อย แต่ยังคงอยู่ในระดับสูงกว่า 80% แสดงให้เห็นว่าอุปกรณ์ที่พัฒนาขึ้นสามารถทำงานได้ที่อัตราการไหลที่หลากหลาย ผลการศึกษานี้มีศักยภาพในการนำไปประยุกต์ใช้ในงานวิเคราะห์ทางเคมี ซึ่งต้องการการผสมของไหลที่รวดเร็วและแม่นยำ This research focuses on the design and development of a passive micromixer to enhance fluid mixing efficiency at microliter and nanoliter scales. The study aims to optimize the microchannel structure to accommodate a wide range of flow rates without compromising mixing performance. A serpentine microchannel design with grooves was fabricated using experimental design methodologies to identify the optimal parameters for achieving high-resolution patterns on photoresist. Key factors affecting pattern clarity were investigated, including UV dose, stage Z height, and development time. Results revealed that stage Z height had the most significant impact, with data reliability reaching 99.82%. The performance of the developed micromixer was then evaluated through physical experiments and compared with conventional designs at flow rates up to 50 µL/min. Experimental results demonstrated that the new micromixer achieved Maximum mixing efficiency of 99.80% at the lowest flow rate (1 µL/min). Consistently high efficiency (>80%) across higher flow rates (10, 25 and 50 µL/min), though with a slight decline compared to lower flow rates. These findings confirm the device’s versatility across a broad flow rate range while maintaining robust mixing performance. The study highlights the potential for applications in chemical analysis and lab-on-a-chip systems requiring rapid and precise fluid mixing.
The journal of Industrial Technology, 22(1), 2026